**Haukiputaan Ahmat**, virallisesti **Ahmat ry**, on vuonna 1956 perustettu suomalainen jääkiekkoseura, joka on kotoisin Oulun Haukiputaalta. Seuran toiminta on painottunut jääkiekkoon, mutta historian aikana Haukiputaan Ahmoilla on ollut toimintaa myös jalkapallossa, jousiammunnassa ja taitoluistelussa. Ahmojen edustusjoukkue pelaa Suomen viidenneksi korkeimmalla sarjatasolla jääkiekon III-divisioonassa. Joukkue pelaa kotiottelunsa vuonna 1992 valmistuneessa Haukiputaan jäähallissa, joka sijaitsee Haukiputaan Annalankankaalla.

Miesten edustusjoukkueen ohella Ahmoilla on mittavasti jääkiekkotoimintaa myös juniorijoukkueissa, ja seura on saanut juniorityöstään Nuori Suomi -sinetin. Juniorijoukkueiden ohella Ahmoissa toimii myös pienille lapsille suunnattu luistelukoulu sekä harrastekiekko.

Haukiputaan jäähalli
--------------------

Ahmat pelaa kotiottelunsa Haukiputaan Annalankankaan teollisuusalueella sijaitsevassa, vuonna 1992 valmistuneessa Haukiputaan jäähallissa. Jäähalli tunnetaan myös lempinimellä Ahmahalli. Hallin yleisökapasiteetti jääkiekko-otteluissa on 1 500, joista 1 000 on seisomapaikkoja. Lisäksi jäähallilla toimii kahvio.

Historia
--------

### Seuran perustaminen

Haukiputaan Ahmojen perustava kokous pidettiin Haukiputaan Martinniemessä 10. elokuuta 1956. Aluksi seuran perustamisen jälkeen joukkueesta puhuttiin Martinniemen Ahmoina, mutta seuran viralliseksi kotipaikaksi on yleisesti mielletty perustamisesta lähtien Haukipudas. Seuran historian ensimmäiseksi puheenjohtajaksi valittiin Mauri Pursiainen, joka hoiti tehtävää vuoteen 1961.

Ahmojen jääkiekkokulttuurilla on raumalainen tausta, sillä Martinniemen Rauma-Repolan paikallisjohtaja Knut Virtanen oli kotoisin Raumalta, ja kipinä haukiputaalaisen jääkiekkoseuran perustamiseen syttyi hänen poikiensa toimesta. Rauma-Repolan Martinniemessä sijainneet tehtaat olivat paikkakunnalle suuri työllistäjä, joka huolehti omalta osaltaan myös suedun urheilutoiminnan rahoittamisesta. Vuoden 1956 lokakuussa Rauma-Repola solmi Ahmojen kanssa sopimuksen jääkiekkokaukalon rakentamisesta. Lisäksi Rauman Lukon pelaajat kävivät näyttämässä haukiputaalaisille jääkiekon pelaamisen mallia vuoden 1956 talvella, jolloin jääkiekkoa pelattiin vielä jääpallokentällä. Ahmat pelasi seurahistoriansa ensimmäisen ottelun 2. joulukuuta 1956, kun se kohtasi harjoitusottelussa Oulun Työväen Palloilijat.

Seuran jääkiekkoiluun keskittyvässä toiminnassa oli katkos vuosien 1967–1978 välillä, jolloin Rauma-Repola halusi keskittää paikallista urheilutoimintaa ja Ahmat yhdistyivät yleisseura Haukiputaan Veikkojen jääkiekkojaostoksi ja haukiputaalaisesta jääkiekkotoiminnan harjoittamisesta vastasivat Veikot ja Haukiputaan Heitto. Seuran jääkiekkotoiminta käynnistettiin uudelleen vuonna 1986.

### Suomi-sarja 2011–2013

Kaudeksi 2011–2012 Ahmojen edustusjoukkue nousi jääkiekon kolmanneksi korkeimmalle sarjatasolle eli Suomi-sarjaan, kun se kukisti kahdessa karsintaottelussa Suomi-sarjassa neljänneksi sijoittuneen Limingan Kiekko-Karhujen joukkueen. Ensimmäisen, Limingassa pelatun karsintaottelun Ahmat voitti lukemin 8–3 ja Haukiputaalla ennätysyleisön edessä pelatun ratkaisevan ottelun 8–5. Suomi-sarjassa pelatun kauden 2011–2012 aikana Ahmojen paras pistemies ja maalintekijä oli 29 runkosarjan ottelua tehopistein 18+13=31 pelannut Sami Siltakoski. Kausi oli joukkueelle kuitenkin haastava, ja Ahmojen menestyminen Suomi-sarjassa jäi heikoksi.

Ahmat pelasi Suomi-sarjassa vielä seuraavan kauden ajan, mutta kaudella 2013–2014 seuran edustusjoukkue ei pelannut sarjaotteluita lainkaan.

### III-divisioona 2014–2019

Kauden 2014–2015 Ahmat pelasi viidenneksi korkeimmalla sarjatasolla III-divisioonassa pohjoisen aluesarjassa. Joukkue sijoittui runkosarjassa viidenneksi voittaen 24 ottelustaan 15, ja saavutti kauden tavoitteensa pudotuspeleihin pääsemisestä. Joukkueen paras pistemies runkosarjassa oli 23 ottelussa tehopisteet 13+23=36 merkkauttanut hyökkääjä Ville Ratilainen. Pudotuspelien ensimmäisellä ottelukierroksella Ahmat pelasi välieräpaikasta kohdatessaan runkosarjassa neljänneksi yltäneen Oulaisten Kiekko Haukkojen joukkueen, joka kuitenkin pudotti Ahmat jatkosta toisen puolivälieräottelun jatkoajalla. Tappiosta huolimatta kausi oli koko sarjan nuorimmalla joukkueella läpi kauden pelanneelle Ahmoille onnistunut, sillä kauden alussa asetettu tavoite pudotuspeleihin ja sarjan kahdeksan parhaan joukkueen joukkoon pääsemisestä täyttyi suunnitellusti.

Kautena 2015–16 Ahmat jatkoi Marko Hillin valmennuksessa. Joukkue sijoittui III-divisioonan runkosarjassa viidenneksi, mutta hävisi puolivälieräsarjassa Limingan Kiekko-Karhuille. Kaudella 2016–17 uutena päävalmentajana aloitti Risto Liikka. Joukkue oli runkosarjassa jälleen viides, mutta jälleen tuli tappio puolivälieräsarjassa Nivala Cowboysille. 

**Mestaruuskausi 2017–2018**

Kauden 2017-18 joukkue kehittyi Risto Liikan johdolla peliltään ja pelaajahankinnatkin onnistuivat erinomaisesti. Joukkue voitti runkosarjan ylivoimaisesti ja puolivälieräsarjassa kaatui paikallisvastustaja OYUS suoraan kahdella voitolla (11–4 ja 5–4) ja välierissä Limingan Kiekko niinikään voitoin 2–0 (7–2 ja 14–0). Finaalissa vastaan asettui Pyhäjoen Joki-Kiekko. Ahmat voitti tämänkin otteluparin ja mestaruuden voitoin 2–0 (5–3 ja 6–2). Joukkue otti sarjakauden peleissä ennätykselliset kaksikymmentä perättäistä voittoa varsinaisella peliajalla. 

Kaudella 2018-19 joukkue jatkoi toimintaansa III-divisioonassa Markku Holapan valmennuksessa. Joukkue sijoittui runkosarjassa kuudenneksi. Pudotuspelien ensimmäisellä kierroksella joukkue hävisi runkosarjan voittaneelle KISE:lle suoraan kahdessa ottelussa molempien otteluiden päättyessä 1-7. 

### Ahmat vuodesta 2019 eteenpäin

Seura on keskittynyt junioritoimintaan, joka kattaa niin Leijonakiekkokoulut, harrastekiekkoryhmät kuin joukkuetoiminnan.

Haukiputaan Ahmojen miesten edustusjoukkue (Haukiputaan Jääkiekko Ry) lanseerattiin uudestaan keväällä 2022 ja se pelasi 2023-2024 kaudella jääkiekon III-divisioonan 7-lohkossa. Ahmat sijoittui oman lohkonsa ensimmäiseksi keväällä 2024, ja pelaa II-divisioonan karsintapeleissä Vuokatti Team Sport Edustusta (VTS) vastaan.*lähde?*

Edustusjoukkueen kokoonpano kaudella 2023–2024
----------------------------------------------

| Haukiputaan Ahmat kaudella 2023–2024 |
| --- |
| Kokoonpano | Valmentajat |
| **Maalivahdit**
* 27  Suomi Janne Väisänen
* 31  Suomi Timo Kemppainen
* 73  Suomi Pekka Saarela

**Puolustajat**
* 2  Suomi Samuli Halonen
* 6  Suomi Jesse Nenonen
* 8  Suomi Ville Vuorela
* 9  Suomi Mitja Terävä
* 28  Suomi Eemeli Heikkinen **(A)**
* 44  Suomi Jaakko Kadenius
* 55  Suomi Valtteri Ruokamo
* 96  Suomi Juho Laakso
 |  | **Hyökkääjät**
* 3  Suomi Lasse Suorsa
* 10  Suomi Sami Siltakoski **(C)**
* 11  Suomi Jarkko Karvonen
* 13  Suomi Jere Nenonen **(A)**
* 15  Suomi Juuso Timonen
* 16  Suomi Joni Määttä
* 20  Suomi Antte Issakainen
* 21  Suomi Tommi Meriläinen
* 24  Suomi Juho Huopana
* 26  Suomi Johannes Lohilahti
* 43  Suomi Ville Torro
* 61  Suomi Jesse Saarinen
* 66  Suomi Kalle Klasila
* 81  Suomi Jukka Heikka
* 88  Suomi Vertti Svala
* 91  Suomi Antti Talvensaari
 |  | **Päävalmentaja**
* Jukka Varjus

---

Selitykset* **(C)** Kapteeni
* **(A)** Varakapteeni

---

Lähde: Haukiputaan Ahmat miesten edustusjoukkue *meidanahmat.fi*.  Päivitetty: 21.11.2023 |

Seurassa urheilleita
--------------------

### Jääkiekko

#### Kasvatit pääsarjatasolla

* Suomi Juhamatti Aaltonen (lähtöseura)
* Suomi Kati Asikainen
* Suomi Joona Erving
* Suomi Vilho Heikkinen
* Suomi Joonas Huovinen
* Suomi Ida Karjalainen
* Suomi Jesse Koskenkorva (lähtöseura)
* Suomi Kimmo Koskenkorva
* Suomi Sakari Manninen
* Suomi Kristiina Meriläinen
* Suomi Tino Metsävainio
* Suomi Markus Nutivaara
* Suomi Joonas Oden (D-juniorina)
* Suomi Markus Oden (D- ja E-juniorina)
* Suomi Lasse Pirjetä
* Suomi Nina Puotiniemi (lähtöseura)
* Suomi Kari Sihvonen
* Suomi Ada Ukkola
* Suomi Sisu Yliniemi

#### Muut pääsarjakiekkoilijat edustusjoukkueessa

* Suomi Petri Halme
* Suomi Antti Härmä
* Suomi Ari Klint
* Suomi Jari Kontio
* Suomi Tommi Leinonen
* Suomi Risto Liikka
* Suomi Kimmo Nurro
* Suomi Mikko Perkkiö
* Suomi Mikko Purontakanen
* Suomi Jani Södö
* Suomi Valtteri Kovalainen

### Jäädytetyt numerot

* **65** Suomi Markus Nutivaara

### Taitoluistelu

* Suomi Lea Laven

Lähteet
-------

### Viitteet

1. 1 2 3 4  Haukiputaan Ahmat – Ahmat ry. Haukiputaan Ahmojen verkkosivusto. Viitattu 27.3.2015.
2. 1 2 3 4 5 6 7 8 9 10 11 12  Kulju, Mika: Sanomalehti säärisuojana, kiekko kiinni pe­sä­pal­lo­rä­py­läl­lä  19.8.2006. Sanomalehti Kalevan verkkosivusto. Viitattu 27.3.2015.
3. ↑  Haukiputaan Ahmat – Juniorit Haukiputaan Ahmojen verkkosivusto. Viitattu 27.3.2015.
4. ↑  Haukiputaan Ahmat – Luistelukoulu Haukiputaan Ahmojen verkkosivusto. Viitattu 28.3.2015.
5. ↑  Haukiputaan Ahmat – Haukiputaan jäähalli Haukiputaan Ahmojen verkkosivusto. Viitattu 28.3.2015.
6. 1 2  Haukiputaan jäähalli  1.1.2001. Junnut.com.  Arkistoitu 26.5.2008. Viitattu 28.3.2015.
7. ↑  Repo, Tinja: J = Jääkiekko ja jousiammunta  12.4.2012. Haukiputaan Heiton verkkosivusto. Viitattu 27.3.2015.
8. 1 2 3  Ahmat nousi Suomi-sarjaan  29.3.2011. Sanomalehti Rantapohjan verkkosivusto.  Arkistoitu 2.4.2015. Viitattu 28.3.2015.
9. ↑  Ahmat Haukipudas – 2011–2012 Statistics Eliteprospects.com. Viitattu 28.3.2015. (englanniksi)
10. ↑  Riikonen, Rippe: Sarjajumbo roikkui Ketterän mukana  9.1.2012. Uutisvuoksi.fi.  Arkistoitu 2.4.2015. Viitattu 28.3.2015.
11. ↑  Ahmat Haukipudas – 2012–2013 Statistics Eliteprospects.com. Viitattu 28.3.2015. (englanniksi)
12. 1 2  Ahmojen edustusjoukkue kolmas harjoitusturnauksessa Raahessa  9.9.2014. Sanomalehti Rantapohjan verkkosivusto.  Arkistoitu 2.4.2015. Viitattu 28.3.2015.
13. ↑  Hietajärvi, Harri: Ahmat pudotuspeleihin  25.2.2015. Sanomalehti Rantapohjan verkkosivusto.  Arkistoitu 2.4.2015. Viitattu 28.3.2015.
14. 1 2  Hietajärvi, Harri: Ahmojen kausi ohi  5.3.2015. Sanomalehti Rantapohjan verkkosivusto.  Arkistoitu 24.9.2015. Viitattu 28.3.2015.
15. 1 2 3 4 5 6 7 8 9 10 11 12 13  Elite Prospects – Hockey Players from Ahmat Haukipudas *eliteprospects.com*. Everysport Media Group. Viitattu 5.1.2021. (englanniksi)
16. ↑  Mennander, Pasi: N18: Tyttöleijonien MM-leiriryhmässä vain pieniä muutoksia verrattuna marraskuun EHT-joukkueeseen *Leijonat.fi*.  8.12.2014. Suomen Jääkiekkoliitto – Finlands Ishockeyförbund ry. Viitattu 28.3.2015. [vanhentunut linkki]
17. ↑  Elite Prospects – Hockey Players from Haukiputaan Veikot *eliteprospects.com*. Everysport Media Group. Viitattu 5.1.2021. (englanniksi)
18. 1 2  Marttinen, Mikko: Yksinhuoltaja Minna, 48, teki neljää työtä maksaakseen poikiensa jääkiekkoharrastuksen – liigadebyytti sai äidin kyyneliin *is.fi*.  15.1.2019. Sanoma Media Finland Oy. Viitattu 10.10.2018.
19. ↑  Kärppien nollakolmoset - Tutustu pelaajiin - Sisu Yliniemi #37 *oulunkarpat46.fi*.  13.3.2019. Oulun Kärpät 46 RY. Viitattu 27.12.2022.

Aiheesta muualla
----------------

* Ahmat.net – Haukiputaan Ahmojen virallinen verkkosivusto

Haukipudas

|  |  |
| --- | --- |
| Kylät ja alueet | Annalankangas · Asemakylä · Ervastinranta · Halosenniemi · Holstinmäki · Häyrysenniemi · Jokikylä · Kalimenkylä · Keiska · Kello · Kirkonkylä · Kiviniemi · Kurtinhauta · Martinniemi · Onkamo · Parkumäki · Putaankylä · Rivinnokka · Santaholma · Takkuranta · Taipaleenkylä · Ukonkaivos · Virpiniemi |
| Vesistöt | Halosenlahti · Hekkalanlahti · Kalimeenoja · Kiiminkijoki |
| Muuta Haukiputaaseen liittyvää | Ahmat · A. Santaholma Oy · Vapaa-aikakeskus Jatuli · Kirkko · Rautatieasema · Kellon asema · Martinniemen rata · Martinniemen asema · Martinniemen saha · Maunun saha · Nimettömänmatala · Nurkkanäyttämö · Rantapohja · Suurhiekka |